Misiuni imposibile. Arafat: "Riscăm să plimbăm bolnavii şi să ne moară pe drumuri".
Senatorii jurişti au dezbătut ieri timp de 8 ore, Legea privind carantinarea şi izolarea. Preşedintele Colegiului Medicilor i-a cerut lui Raed Arafat să ia acordul conducerii spitalelor de unde vor fi detaşaţi medicii. Raed Arafat a explicat că Legea trebuie să rămână neschimbată pentru a gestiona eficient nevoia de personal. Dr. Gheorghe Borcean: Luaţi acordul instituţiei de unde pleacă medicul, s-ar putea să lăsaţi un loc descoperit. Dr. Raed Arafat: Riscăm să plimbăm bolnavii şi să ne moară pe drumuri.
8 ore. Atât au dezbătut
 senatorii jurişti noua Lege privind carantina şi izolarea. Unul dintre
cele mai aprinse momente al dezbaterii a fost cel legat de detaşarea
obligatorie pentru 30 de zile a personalului medical în zonele deficitare.
 Secretarul
de stat în MAI, medicul Raed Arafat, a stat faţă în faţă cu Preşedintele Colegiului
Naţional al Medicilor, dr. Gheorghe Borcean. Acesta l-a rugat pe Arafat să se
ceară acordul conducerii spitalului de unde vor fi detaşaţi medicii, astfel
încât acele unităţi să nu rămână descoperite.Deşi păreau că s-au înţeles azi
noapte, de dimineaţă lucrurile s-au schimbat. Senatorii PSD au amânat o decizie
finală până luni. Aşteaptă de la medicul Arafat şi de la Cătălin Predoiu un
document în care să scrie clar ce state europene te obligă să stai în
spital dacă eşti bolnav, cu sau fără simptome şi în ce state medicii sunt
detaşaţi obligatoriu.În
timp ce dezbaterile pe noua Lege se prelungesc, mai mulţi medici au semnat o
scrisoare deschisă în care spun că este nedrept să fie detaşaţi fără să-şi dea
acordul şi că nu vor să ia decizii în privinţa libertăţii pacienţilor. Dr. Raed Arafat, ministru secretar de stat: Trebuie
lăsată forma asta pentru că la un moment este posibil să ajungem, din
patriotisme locale, din control al personalului pe plan local, să-mi spună
cineva eu nu las medicii mei să plece, sunt centre cu zeci de rezidenţi în
anumite specialităţi care foarte greu au acceptat să ne lase să luăm măcar 3-4
rezidenţi să-i ducem în altă parte să-i ajute pe colegii lorGheorghe Borcean, preşedintele Colegiului Medicilor din
România: Luaţi acordul cel puţin al instituţiei de unde pleacă medicul,
s-ar putea să-i lăsaţi în aceeaşi situaţie unde l-aţi duce pe medic, să lăsaţi
un loc descoperit, aduceţi-vă aminte, nu spun să faceţi la fel, că în Franţa,
Germania, Spania, au mutat bolnavii când nu au mai putut să facă faţăDr. Raed Arafat, ministru secretar de stat: Riscăm să
plimbăm bolnavii şi să ne moară pe drumuri, şi cu unii dinttre ei chiar s-a
întâmplat în perioada asta, pentru că nu toţi suportă transportul, şi riscăm să
nu organizăm răspunsul în mod corectDr. Alina Martău, medic de urgenţă la Piteşti, semnatar al scrisorii deschise: Nu poţi să impui unui medic să plece, să-şi lase familie, copii. Dacă iei un singur medic dintr-un orăşel mic, nu va mai avea linie de gardă, că probabil acolo sunt doar doi care lucrează aşa cum pot şi se descurcă cum pot, vor lăsa zone care nu vor mai avea medici iarăşi.